OpenLLM-France/wikimedia huggingface dataset:
# Àlvar XIV del Congo

Álvaro XIV Mwenba Mpanzu o Mfutila va ser awenekongo (governant titular) del regne del Congo del 1891 al 1896. Nebot uterí de Pedro VI, el va succeir en febrer de 1891 sota el nom d'Àlvar XIV Agua Rosada mentre que Garcia Mbumba, qui havia estat batejat, perdé definitivament els seus drets al tron.
Donat que el seu pare va signar el 1888 un tractat de vassallatge amb Portugal no va ser un sobirà efectiu. Va morir el 18 de novembre de 1896 i el seu hereu natural, Pedro Mbemba Vuzi Nzinga, fill de la seva germana, era massa jove, la regència fou exercida per un "parent proper" (potser el seu germà) Henrique Nteyé a Nkenge fins 1901.

## Referències

* ↑ (anglès) & (alemany) Peter Truhart, Regents of Nations, K.G Saur Münich, 1984-1988 ISBN 359810491X, Art. « Costal States / Küstenstaaten », p. 240

## Enllaços externs

* (portuguès) O Reino do Congo: A decadência final do Reino do Congo
# Paquebot

Paquebot (de l'anglès packet boat) era el nom que rebia qualsevol vaixell que estigués destinat al transport del correu, paquets i passatgers, i que fes una ruta fixa.

## Història

Els primers paquebots aparegueren el segon terç del segle xviii com a petites embarcacions similars als bergantins, tot i que menys estilitzats, que creuaven habitualment el canal de la Mànega (sobretot entre Dover i Calais) amb l'única funció de transportar passatgers i cartes entre els dos països. Poc després aquest model de negoci fou replicat a molts altres llocs. Amb la mecanització de la navegació el terme es va generalitzar per a qualsevol tipus de vaixell que fes aquesta funció; fins i tot els transatlàntics.
Tot i que actualment la funció dels vells paquebots la desenvolupen bàsicament els avions i els automòbils (que circulen sobre infraestructures terrestres avui omnipresents però molt precàries el s. XVIII), en determinats llocs el terme ha subsistit però referint-se específicament a un tipus de barca fluvial i urbana amb un ús fonamentalment turístic, o fins i tot com a transport públic per creuar ports i badies.

## Referències

* ↑ Torres Ribelles, F. Javier. Diccionari nàutic i marítim. Barcelona: Edicions 62, 1999, p. 134. ISBN 84-297-4529-7.
* ↑ «Paquebot». Gran Enciclopèdia Catalana. Barcelona: Grup Enciclopèdia Catalana.
* ↑ «Paquebot». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Transbordador
# Papúlino

Papúlino (en rus: Папулино) és un poble de l'óblast de Vladímir, a Rússia, segons el cens del 2010 tenia 651 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Humanes

Humanes és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2007 |
| 1193 | 1250 | 1226 | 1272 | 1385 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
Viccionari
# Humanae Vitae

Humanae Vitae (llatí: Sobre la vida humana) és una encíclica escrita pel papa Pau VI, promulgada el 25 de juliol del 1968.
Tracta sobre la doctrina catòlica respecte de la sexualitat, la procreació i la regulació artificial de la natalitat. Davant el progrés de la ciència i el desenvolupament de nous mètodes contraceptius i la revolució sexual, l'encíclica reitera la doctrina que la sexualitat humana només és lícita i moralment bona si té lloc dins un matrimoni d'un home i una dona amb respecte mutu i amb l'ànim de procrear. Accepta només l'abstinència com a eina de regulació de la natalitat.
Junt amb Populorum Progressio, és una les encícliques més famoses de Pau VI, tot i que en el seu moment va ser objecte de grans debats i moltes reaccions negatives, entre les quals destaca la de sis metges de Barcelona, que publicaren el 1969 les Reflexions científiques a propòsit de la Humanae Vitae. Tretze anys després, el papa Joan Pau II en l'exhortació apostòlica Familiaris consortio, confirmà que la posició de l'església no havia canviat. El 2008, en ocasió del 40è aniversari de la seva publicació, Benet XVI insistí en la mateixa idea.

## Enllaços externs

* Humanae Vitae (anglès), text oficial

## Referències

* 1 2 «Humanae Vitae». Gran Enciclopèdia Catalana. Barcelona: Grup Enciclopèdia Catalana.
* ↑ Gol, Jordi (et alii). Reflexions científiques a propòsit de la "Humanae vitae;" sis metges i l'encíclica. Barcelona: Editorial Fontanella, 1969 (Noves perspectives).
* ↑ Joan Pau II, Familiaris Consortio (francès), 1981
* ↑ «El Papa afirma que els anticonceptius neguen l'objectiu del matrimoni. El Pontífex és partidari de l'ús de mètodes naturals per "determinar els períodes de fertilitat"». El Periódico, 3 octubre 2008 (2008-10-03). Arxivat de l'original el 14 de juliol 2014 [Consulta: 9 juliol 2014]. Arxivat 14 de juliol 2014 a Wayback Machine.
# Humane Society of the United States

La Humane Society of the United States o HSUS (en català, Societat Humana dels Estats Units) és una organització amb seu a Washington DC centrada en la promoció del benestar dels animals. És una de les majors organitzacions centrades en el benestar dels animals en el món, amb 9,5 milions de membres i un pressupost de 103 milions de dòlars en el 2006. En 2007 van veure un increment tant en incorporació de membres com en ingressos, amb 10,5 milions de membres i un pressupost de 120 milions de dolares.
Els fundadors de HSUS van tractar de no de duplicar els esforços de cents de societats locals que treballen per ajudar els animals. En lloc d'això, va decidir fer front a les crueltats d'abast nacional, tractant de resoldre els problemes de benestar animal mitjançant l'aplicació d'estratègies, recursos i solucions més enllà de la capacitat de les organitzacions locals.
La HSUS va ser fundada el 1954 pel periodista Fred Myers i unes altres tres persones. Les majors campanyes de grup tenen com a objectius quatre temes primaris: les granges factoria d'animals, els esports i entreteniments que impliquen violència amb els animals i altres formes de crueltat amb aquests, el comerç de pells i les pràctiques de cacera esportiva.
HSUS publica Animal Sheltering, un magazine bimensual per a professionals del refugi d'animals. També realitza Rural Area Veterinary Services, un programa de serveis veterinaris gratuïts en comunitats empobrides.

## Referències

* ↑ Merger Adds to Humane Society's Bite - Washingtonpost.com
* ↑ «2007 Annual report». Arxivat de l'original el 2009-02-06. [Consulta: 31 juliol 2009].
* ↑ «Fred Myers: Co-Founder of The HSUS». Arxivat de l'original el 2008-07-18. [Consulta: 31 juliol 2009].
* ↑ «Publications - AnimalSheltering.org». Arxivat de l'original el 2009-12-23. [Consulta: 31 juliol 2009].
* ↑ «Mobile Vet Clinic Treats Poor Pets - ImDiversity.com». Arxivat de l'original el 2010-01-05. [Consulta: 31 juliol 2009].

## Enllaços externs

* (anglès) Página oficial de HSUS Arxivat 2015-11-16 a Wayback Machine.
* (anglès) HSUS CEO's blog Arxivat 2011-10-07 a Wayback Machine.
# Palinurus

«Palinurus» té aquests significats:
* Palinurus o Palinur (mitologia), personatge de la mitologia romana, timoner del vaixell d'Enees
* Palinurus (gènere), gènere de crustacis decàpodes anomenades llagostes
* Palinurus elephas, espècie de llagosta més comuna a la mar Mediterrània
* Palinurus, antiga ciutat de Lucània, coneguda actualment com a Porto di Palinuro
* Palinurus Promontorium, promontori de la costa de Lucània a la mar Tirrena entre Vèlia i Buxentum
* (4832) Palinurus, asteroide del sistema solar.
# Santa Amalia

Santa Amalia és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Sylvie Vartan

Sylvie Vartan, nom de naixement: Sylvie Georges Vartanian (búlgar: Силви Жорж Вартанян;), nascuda el 15 d'agost del 1944 a Iskrets, Sofia), és una actriu i cantant francesa d'origen búlgar i armeni.
Es va traslladar a França amb els seus pares i el seu germà al desembre del 1952. Va fer el seu debut com a actriu en la pel·lícula del 1964, Patate. Tot i concentrar la seva carrera com a cantant, Vartan també ha aparegut en diverses pel·lícules.
A l'edat de 21 anys, el 1965, es va casar amb el cantant de Rock i Pop francès Johnny Hallyday. Junts van tenir un fill, David Hallyday, que seguint la tradició familiar també s'ha convertit en un cantant. Johnny Hallyday i Sylvie Vartan van ser els "socis de moda" de la seva generació a França, atraient constantment l'atenció de la premsa rosa. Johnny i Sylvie es van divorciar en 1980. Es va tornar a casar el 1984 amb l'empresari nord-americà Tony Scotti.
El 2005 Vartan va ser nomenada ambaixadora de bona voluntat de l'Organització Mundial de la Salut.
Els seus grans èxits com a cantant van ser amb les cançons "Panne d'Essence" (sense combustible), "Comme un Garçon" (com un noi), "J'ai un Problème, Je Crois Bien que Je T'aime" (tinc un problema, crec que t'estimo), "La Plus Belle pour Aller Danser" (la més bonica per anar a ballar) i "irrésistiblement" (irresistiblement). És important assenyalar que Sylvie, reconeguda com a bon lingüista, ha interpretat cançons en diversos idiomes. Per exemple, la seva versió italiana de "Irresistiblement" va ser un gran èxit quan la va cantar a la televisió italiana en la dècada dels 1970.
A França continua sent l'artista femenina de la seva generació amb més èxit quan edita un àlbum o fa una gira. El 2004 i el 2008 va actuar durant dues setmanes al Palais des Congrés de París. El 2009 va fer una gira per França, Japó, Turquia, Suïssa i Bèlgica.

## Filmografia

* Pod igoto (1952), de la novel·la de Ivan Vazov (Under the Yoke)
* Un clair de lune à Maubeuge (1962)
* Cherchez l'idole (1963)
* D'où viens-tu, Johnny? (1964)
* Patate (1964)
* Malpertuis (1971)
* L'ange noir (1994)
* Mausolée pour une garce (2001) (TV)
* The Missionaries (2014)

## Les seves millors cançons
### Albums de la década de 1960

* 1962 : Sylvie
* 1963 : Twiste et chante
* 1964 : Sylvie a Nashville
* 1965 : A gift wrapped from Paris
* 1966 : Il y a deux filles en moi
* 1967 : 2'35 de bonheur
* 1967 : Comme un garçon
* 1968 : La Maritza

## Referències

* 1 2 «Biography». Sylvie Vartan's official site. Arxivat de l'original el 24 febrer 2008. [Consulta: 22 novembre 2007].

## Enllaços externs

* Silvie Vartan Show
# Pedreres de sal de Kohat

Les pedreres de sal de Kohat eren una explotació de sal al districte de Kohat i adjacents a la Província de la Frontera del Nord-oest al Pakistan. El centre de les explotacions de sal pakistaneses era Jatta (o Jatta Ismail Khel) i els centres importants al districte de Kohat eren Malgin, Kharak i Bahadur Khel, aquesta darrera al límit amb Bannu amb 40 explotacions (Jatta en tenia 16). La sal de Kohat era grisa quasi negre de color i menys estimada que la sal de la Serra de la Sal, encara que és de bona qualitat. Era generalment exportada.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cameron (Carolina del Sud)

Cameron és una població dels Estats Units a l'estat de Carolina del Sud. Segons el cens del 2000 tenia 449 habitants.

## Demografia

Segons el cens del 2000, Cameron tenia 449 habitants, 185 habitatges i 125 famílies. La densitat de població era de 55,2 habitants/km².
Dels 185 habitatges en un 25,9% hi vivien nens de menys de 18 anys, en un 51,9% hi vivien parelles casades, en un 11,9% dones solteres, i en un 32,4% no eren unitats familiars. En el 30,3% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,1% tenia menys de 18 anys, un 4,9% entre 18 i 24, un 22,9% entre 25 i 44, un 29,2% de 45 a 60 i un 18,9% 65 anys o més.
L'edat mediana era de 43 anys. Per cada 100 dones de 18 o més anys hi havia 101,8 homes.
La renda mediana per habitatge era de 39.792 $ i la renda mediana per família de 50.000 $. Els homes tenien una renda mediana de 33.542 $ mentre que les dones 20.417 $. La renda per capita de la població era de 22.463 $. Entorn del 10,2% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cameron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Cameron». American Fact Finder. Oficina del Cens dels Estats Units, 12-01-2010.
# Carrer Pep Ventura (Figueres)

El Carrer Pep Ventura és un carrer del municipi de Figueres (Alt Empordà). El seu conjunt està protegit com a bé cultural d'interès local.

## Carrer

Està inventariat el conjunt del carrer, edificat al llarg de l'antic camí d'Avinyonet. Trobem una homogeneïtat tipològica. Quant a l'ornamentació dels edificis trobem: motllures, cornises, estucs i elements d'ofici.

## Número 29

L'edifici del número 29 del carrer Pep Ventura forma part de l'Inventari del Patrimoni Arquitectònic de Catalunya. Casa situada en una cantonada, a davant del Parc-Bosc. És un edifici de planta baixa, pis i golfes amb una terrassa com a coberta. Aquest edifici té la cantonada decorada amb una motllura que imita carreus, i la planta baixa està tota paredada amb pedra. Els pisos superiors estan arremolinadats i trobem dues obertures amb balcó de ferro forjat a la façana que dona al carrer Pep Ventura, i tres obertures i una marquesina a la façana de l'Aviguda Salvador Dalí. Tant les unes com les altres són rectangulars i estan decorades amb un guardapols. Les obertures de la planta golfes són també rectangulars, i a sobre d'aquestes hi ha el voladís suportat per mènsules decorades amb ornamentació vegetal. També s'aprecien mènsules als balcons del primer pis, decorades també amb ornamentació floral.

## Referències

* ↑ «Carrer Pep Ventura». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
* ↑ «Carrer Pep Ventura, 29». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Canavalia

Canavalia és un gènere de planta de flors amb 137 espècies pertanyent a la família Fabaceae.

## Taxonomia

* Canavalia acuminata Rose
* Canavalia africana Dunn
* Canavalia altipendula (Piper) Standl.
* Canavalia aurita J.D. Sauer
* Canavalia bicarinata Standl.
* Canavalia boliviana Piper
* Canavalia bonariensis Lindl.
* Canavalia brasiliensis Mart. ex Benth. (2007) –
* Canavalia campylocarpa Piper
* Canavalia cathartica Thouars
* Canavalia centralis St. John
* Canavalia concinna J.D.Sauer
* Canavalia dictyota Piper –
* Canavalia dolichothyrsa G.P. Lewis
* Canavalia dura J.D. Sauer
* Canavalia ensiformis
* Canavalia eurycarpa Piper
* Canavalia forbesii St. John
* Canavalia galeata (Gaud.) Vogel
* Canavalia glabra (M. Martens & Galeotti) J.D.Sauer
* Canavalia gladiata
* Canavalia grandiflora Benth.
* Canavalia haleakalaensis St. John
* Canavalia hawaiiensis O. & I.Deg. & J.D.Sauer
* Canavalia hirsutissima J.D. Sauer
* Canavalia iaoensis St. John
* Canavalia kauaiensis J.D.Sauer
* Canavalia kauensis St. John
* Canavalia lineata (Thunb.) DC.
* Canavalia macrobotrys Merr.
* Canavalia macropleura Piper
* Canavalia madagascariensis J.D.Sauer
* Canavalia makahaensis St. John
* Canavalia mattogrossensis (Barb. Rodr.) Malme
* Canavalia matudae J.D. Sauer
* Canavalia microsperma Urb.
* Canavalia mollis Wight & Arn.
* Canavalia molokaiensis
* Canavalia munroi (O. & I.Deg.) St. John
* Canavalia napaliensis * Canavalia nitida (Cav.) Piper
* Canavalia nualoloensis St. John
* Canavalia obidensis Ducke
* Canavalia oxyphylla Standl. & L.O. Williams
* Canavalia palmeri (Piper) Standl.
* Canavalia papuana Merr. & L.M. Perry
* Canavalia parviflora Benth.
* Canavalia peninsularis St. John
* Canavalia picta Benth.
* Canavalia piperi Killip & J.F. Macbr.
* Canavalia plagiosperma Piper
* Canavalia pubescens
* Canavalia raiateensis J.W. Moore
* Canavalia ramosii J.D. Sauer
* Canavalia regalis Piper & Dunn
* Canavalia rockii St. John
* Canavalia rosea (Sw.) DC.
* Canavalia rutilans DC. – disputed
* Canavalia sanguinea St. John
* Canavalia saueri Fantz
* Canavalia septentrionalis J.D. Sauer
* Canavalia sericea A. Gray
* Canavalia sericophylla Ducke
* Canavalia stenophylla St. John
* Canavalia villosa Benth.
# Fidel Herráez

Fidel Herráez Vegas (28 de juliol del 1944, Àvila) és un sacerdot catòlic, teòleg i professor espanyol. El 14 de maig del 1996 fou consagrat bisbe i se li concedí el títol de la diòcesi de Cediae en ser designat auxiliar de Madrid. El 30 d'octubre del 2015 fou designat arquebisbe de Burgos.

## Carrera religiosa

Durant la seva joventut descobrí la seva vocació sacerdotal i el 1956 entrà al Seminari Conciliar de Madrid, on realitzà els estudis eclesiàstics, i fou ordenat sacerdot el 19 de maig del 1968. Alhora cursà el batxiller de teologia a la Universitat Pontifícia de Comillas. Tot seguit es traslladà a Itàlia, on entre el 1974 i el 1975 es llicencià i doctorà en teologia moral per la Universitat Pontifícia Lateranense.
Des del 1968 és consiliari de les Germandats del Treball de Madrid. També entre el 1968 i el 1972 fou formador, secretari i professor de llengües del Seminari Menor de Madrid, entre el 1977 i el 1980 fou consiliari de joves de les Germandats del Treball i Humanitats de Madrid, entre el 1977 i el 1995 fou professor de teologia moral a l'Institut Superior de Ciències Religioses i Catequistes. Durant aquests anys inicià el seu ministeri sacerdotal exercint com a capellà. Entre el 1979 i el 1996 fou delegat d'ensenyament de Madrid i entre el 1983 i el 1995 fou secretari tècnic de l'arxidiòcesi de Madrid per a les relacions amb l'autonomia en l'ensenyament. D'altra banda, entre el 1986 i el 1995 fou vicepresident del Consell Diocesà i representant dels delegats diocesans d'ensenyament al Consell General de l'Educació Catòlica. Entre el 1993 i el 1998 presidí el Fòrum Europeu sobre l'ensenyament de la religió.

### Bisbe

Posteriorment, des del dia 29 de juny del 1996, el papa Joan Pau II el nomenà bisbe titular de Cediae en successió de Mario Eusebio Mestril Vega i també auxiliar de Madrid. Rebé l'ordenació episcopal el 14 de maig d'aquell any, a la Catedral de l'Almudena, de mans d'Antonio María Rouco Varela i com a co-consagrant Lajos Kada i Ángel Suquía Goicoechea.
Des del 1996 fou membre de la Conferència Episcopal Espanyola i entre el 2012 i el 2016 fou consiliari nacional de l'Asociación Católica Nacional de Propagandistas.
# Fontanals

«Fontanals» té aquests significats:

## Persones

* Alfons Figueras i Fontanals (Vilanova i la Geltrú, 1922 - Barcelona, 2009), guionista i dibuixant de còmic català
* Francesc Flaqué i Fontanals (Olesa de Montserrat, 1935), empresari català
* Josep Francesc Ràfols i Fontanals (Vilanova i la Geltrú, 1889 - Barcelona, 1965), arquitecte, pintor i historiador de l'art
* Manuel Milà i Fontanals (1818-1884), filòleg, erudit i escriptor
* Pau Milà i Fontanals (Vilafranca del Penedès, 1810 – Barcelona, 1883), pintor, escriptor i catedràtic de teoria de l'art
* Pere Fontanals i Bosch
* Núria Rafel i Fontanals, arqueòloga

## Topònims

* Fontanals de Cerdanya, municipi de la Baixa Cerdanya
* Fontanals (Xert), indret del terme municipal de Xert, Baix Maestrat
* Les Fontanals, partida del terme municipal de la Torre de Cabdella, Pallars Jussà
* Los Fontanals (Isona), indret del terme municipal d'Isona i Conca Dellà, Pallars Jussà
* Els Fontanals (Castellnou d'Avellanos) indret del terme de Sarroca de Bellera, Pallars Jussà
* Serra de Fontanals, serra situada al municipi d'Argelaguer, Garrotxa
* Cap de la Baga de Fontanals, muntanya de La Pobla de Lillet (Berguedà)
# Fontana di Trevi

La Fontana di Trevi és una font del districte de Trevi de Roma, a Itàlia, dissenyada per l'arquitecte italià Nicola Salvi i completada per Giuseppe Pannini el segle xviii. De 26,3 metres d'alçada i 49,15 d'amplada, amb l'escultura del déu Oceà al centre, és la font barroca més gran de la ciutat i una de les més famoses del món. Ha aparegut en diverses pel·lícules importants, com La Dolce Vita de Federico Fellini, Three Coins in the Fountain, The Lizzie McGuire Movie, Sabrina Goes to Rome o Vacances a Roma.

## Referències

* ↑ «Còpia arxivada». TreviFountain.net. Arxivat de l'original el 2017-09-10. [Consulta: 15 novembre 2018].
* ↑ Silver, Alexandra. «Top 10 Iconic Movie Locations». Time magazine, 17-05-2010.
# Narón Balompé Piñeiros

El Narón Balompé Piñeiros és un equip de futbol amb seu a Narón, a la comunitat autònoma de Galícia. Fundat l'any 1996 actualment juga a Tercera Divisió – Grup 1, i disputa els partits a casa a l'Estadio Río Seco, que té una capacitat per a 1.000 espectadors.

## Història

El Narón es va fundar l'any 1996 després de la fusió dels dos equips més importants de la ciutat, Unión Deportiva Piñeiros (1963–96) i Fútbol Sala Narón (1985–96). Va arribar per primera vegada a la quarta divisió el 2003-04.
L'equip va passar vuit temporades consecutives a la quarta categoria abans de baixar el 2011. Va competir en els playoffs d'ascens l'any 2007-08, però fou eliminat per l'Antequera CF a la primera volta (1-4 en el global).

## Temporada a temporada

| Temporada | Nivell | Divisió | Lloc |
| 1996/97 | 7 | 2ª Aut. | 1r |
| 1997/98 | 6 | 1ª Aut. | 12è |
| 1998/99 | 6 | 1ª Aut. | 14è |
| 1999/00 | 6 | 1ª Aut. | 12è |
| 2000/01 | 6 | 1ª Aut. | 5è |
| 2001/02 | 6 | 1ª Aut. | 1r |
| 2002/03 | 5 | Pref. Aut. | 1r |
| 2003/04 | 4 | 3a | 17è |
| 2004/05 | 4 | 3a | 9è |
| Temporada | Nivell | Divisió | Lloc |
| 2005/06 | 4 | 3a | 8è |
| 2006/07 | 4 | 3a | 10è |
| 2007/08 | 4 | 3a | 3r |
| 2008/09 | 4 | 3a | 5è |
| 2009/10 | 4 | 3a | 5è |
| 2010/11 | 4 | 3a | 18è |
| 2011/12 | 5 | Pref. Aut. | 2n |
| 2012/13 | 4 | 3a | 20è |
| 2013/14 | 5 | Pref. Aut. | 19è |
| 2014/15 | 6 | 1ª Aut. | 15è |
* 8 temporades a Tercera Divisió
* 8 temporades a Categorias Regionals

## Jugadors destacats

Nota: aquesta llista conté jugadors que han jugat almenys 100 partits de lliga i/o han aconseguit l'estatus internacional.
* Ángel Cuéllar

## Enllaços externs

* Web oficial (en castellà)
* Perfil de l'equip Futbolme (en castellà)
# Filó d'Atenes

Filó (en llatí Philon, en grec antic Φίλων) fou un polític atenenc que es va oposar a la llei que havia dictat Sòfocles de Súnion per la qual cap filòsof podria ensenyar filosofia a Grècia sense consentiment de la Bulé (βουλή), cosa que va provocar la fugida de Grècia de Teofrast i altres filòsofs. Per contra, aquesta llei la va defensar Demòcares, nebot de Demòstenes.
Filó se'n va sortir i l'any següent els filòsofs van poder retornar a la ciutat i reprendre les ensenyances, i Demòcares va haver de pagar una multa de cinc talents. Aquests fets probablement van passar l'any 316 aC o el 307 aC, ja que Ateneu de Nàucratis diu que era en temps de Demetri, que podria ser Demetri Poliorcetes o Demetri de Falèron.

## Referències

* ↑ 1.Philon of Athens a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 306
* Pel filòsof conegut com a Filó d'Atenes, vegeu Filó de Mègara.